Hati ya kufanya muhtasari: Licha ya data ya wanasayansi duniani kuonesha kwamba ugonjwa wa Covid-19 ni hatari, na  umesababisha vifo vya karibu watu 600,000, nchini Kenya ukitangaza hadharani umeathirika na virusi hatari vya corona huenda ukadhaniwa kwamba unatafuta sifa ama unatumiwa na serikali ''kufanya kampeini ya uwongo''.

Dahana hii ilianza na Ivy Brenda Rotich, mgonjwa wa kwanza wa  Covid-19 kutoka hospitali baada ya kupewa matibabu mwezi Aprili.

Bi Rotich alikosolewa vikali katika mitandao ya kijamii kama mtu ambaye alitumiwa na serikali kuwashawishi  Wakenya kwamba ugonjwa wa Covid-19 ni wa kweli, ili ipate fedha kutoka kwa wafadhili, kukabiliana na virusi vya corona.

Wakati huo  Covid-19 ulichukuliwa kuwa ugonjwa wa kigeni na kwamba Waafrika walidhaniwa hawawezi kupatika na ugonjwa huo.

Virusi vya Corona: Mapambano ya kuthibisha uwepo wa Covid-19

Mpaka sasa licha ya watu 11,000 kuthibitishwa kuwa na Covid-19 na wengine 200 kufariki nchini Kenya kutokana na ugonjwa huo, kuna baadhi ya watu ambao hawaamini uwepo- kwa mfano mtu aliyenioshea gari langu wiki iliyopita alisisitiza ni uwongo mtupu unaoenezwa na wanahabari akidai kuwa ni mafua ya kawaida tu ambayo inachukua muda mrefu kupona.

Hivi majuzi mhubiri mashuhuri Robert Burale alilaumiwa kwa kudanganya kuwa anaugua ugonjwa wa Covid-19 licha picha zinazomuonesha akiwa amelazwa hospitali kusambaa mitandaoni.

Nae Benson Musungu, Mkurugenzi wa masuala ya vijana katika ofisi ya ya chama cha Waziri Mkuu wa zamani Raila Odinga, Orange Democratic Movement, alisingiziwa kwamba amekuwa akipokea kitita kikubwa cha fedha  kutoka kwa serikeli ili kutangaza hadharani alipokea matibabu kwa siku 15 katika chumba cha wagonjwa mahututi katika hospitali moja jijini Nairobi.

Dhana hizi za kusikitisha zimewafanya manusura wengi wa ugonjwa wa Covid-19 kusalia kimya kwa kuhofia kushambuliwa mitandaoni.

'Wabunge wachochea dhana'

Wanasiasa na viongozi wengine walio na ushawishi  na ambao baadhi yao pia wameambukizwa virusi vya corona wameamua kukaa kimya, pengine kwa kuhofia...\nMuhtasari katika lugha sawa na hati:
Katika mfululizo wa barua kutoka kwa waandishi wa Afrika, Waihiga Mwaura anauliza kwa nini baadhi ya Wakenya hajachukulia kwa uzito unaostahili uwepo wa virusi vya corona ambavyo vimetikisa ulimwengu mzima.